[{"text_idx": "#000006", "text": "Llyfrgell a Sgiliau Astudio Academaidd"}, {"text_idx": "#000008", "text": "Yma yn Cambria, rydym wedi ymrwymo i gynhwysiant. Rydym yn hyrwyddo cydraddoldeb yn weithredol ac yn dathlu amrywiaeth."}, {"text_idx": "#000009", "text": "Dewch i ymuno a\u0302 ni ar un o\u2019n rhaglenni addysg a hyfforddiant. Mae ein hymagwedd gynhwysol, yn ogystal a\u0302\u2019r cymorth a\u2019r addasiadau rydym yn eu cynnig, yn golygu ein bod yn gallu diwallu unrhyw un o\u2019ch anghenion."}, {"text_idx": "#000010", "text": "Cynigir cymorth cynhwysiant ar draws pob un o\u2019n pum campws. Bydd ein dull yn cael ei deilwra i chi a\u2019ch anghenion unigol. Gellir rhannu unrhyw un o\u2019ch anghenion dysgu gyda ni cyn i\u2019ch cwrs ddechrau neu ar unrhyw adeg yn ystod eich cwrs astudio."}, {"text_idx": "#000014", "text": "Mae\u2019r ti\u0302m cynhwysiant yn cynnwys pobl wybodus mewn amrywiaeth o swyddi, megis:"}, {"text_idx": "#000016", "text": "Gall ein darlithwyr profiadol gynnig cymorth un i un ac asesiadau personol i\u2019ch helpu gyda dysgu annibynnol. Byddant hefyd yn darparu gwersi i gyflwyno ffyrdd newydd o weithio i chi ac yn cytuno ar gynllun dysgu ychwanegol gyda chi i sicrhau eich bod yn cyflawni eich nodau."}, {"text_idx": "#000017", "text": "Mae sesiynau grw\u0302p ar gael i chi gyda Darlithwyr Arbenigol ADY, Mentoriaid Cynhwysiant a Mentoriaid ASD. Mae\u2019r sesiynau wedi\u2019u cynllunio ar eich cyfer chi i feithrin sgiliau yn y meysydd canlynol:"}, {"text_idx": "#000018", "text": "Mae cymorth yn y dosbarth yn cael ei ddarparu gan di\u0302m o gymorthyddion dysgu. Mae ar gael i chi os ydych yn astudio unrhyw gwrs Sylfaen a Lefel 1."}, {"text_idx": "#000019", "text": "Rydym yn hapus i gynnig cymorth un i un, ar gyfer pethau fel gofal personol neu gymorth cyfathrebu, ni waeth beth yw'r cwrs rydych yn ei astudio."}, {"text_idx": "#000021", "text": "Yn dilyn cyfarfod ac asesiad cychwynnol, byddwn yn darparu caledwedd i gynorthwyo eich dysgu, fel benthyg:"}, {"text_idx": "#000023", "text": "Rydym hefyd yn rhoi cymorth unigol neu i grwpiau sut i wneud y defnydd gorau o feddalwedd a chyfarpar."}, {"text_idx": "#000024", "text": "Byddwn yn cynnal asesiad cychwynnol yn cynnwys trafodaeth 30 munud am eich anghenion dysgu. Bydd yr wybodaeth y byddwn yn ei chasglu yn ein galluogi i drafod cymorth addas neu sgrinio ychwanegol."}, {"text_idx": "#000026", "text": "Efallai bydd y broses sgrinio yn arwain at gynnig:"}, {"text_idx": "#000028", "text": "Atgyfeirio at wasanaethau eraill yn y coleg"}, {"text_idx": "#000030", "text": "Os ydych yn ddysgwyr gydag Anawsterau Dysgu Penodol, corfforol, neu anghenion meddygol, gallwch wneud cais am drefniadau Mynediad i Arholiadau. Mae\u2019r trefniadau hyn yn galluogi dysgwyr i gael mynediad cyfartal i arholiadau, heb newid gofynion yr asesiad.\nDyma rai enghreifftiau o drefniadau mynediad i arholiadau:"}, {"text_idx": "#000032", "text": "Os gawsoch chi drefniadau mynediad i arholiadau yn y gorffennol, a wnewch chi nodi hynny wrth gofrestru. Bydd angen i chi ddangos tystiolaeth o\u2019ch gwahaniaeth dysgu neu anghenion meddygol i\u2019ch darlithydd ADY. Byddant yn trefnu i gyfarfod a\u0302 chi yn ystod eich tymor cyntaf i weithredu\u2019r trefniadau hyn."}, {"text_idx": "#000033", "text": "Os oes angen rhagor o wybodaeth arnoch chi, ewch i\u2019r dudalen gyswllt i gael manylion pwy yw\u2019r Cydlynwyr Cymorth Dysgu ar gyfer eich safle."}, {"text_idx": "#000034", "text": "Fel myfyriwr Addysg Uwch (AU) sydd ag anabledd, efallai y byddwch yn gymwys i gael cymorth trwy Lwfans Myfyrwyr Anabl (DSA)."}, {"text_idx": "#000035", "text": "Mae\u2019r DSA yn eich helpu i dalu unrhyw gostau ychwanegol a allai fod gennych chi wrth astudio ar eich cwrs, o ganlyniad uniongyrchol i\u2019ch anhawster. Mae rhagor o wybodaeth am y Lwfansau Myfyrwyr Anabl a sut i wneud cais ar gael trwy fynd i: "}, {"text_idx": "#000036", "text": "Gwnewch gais am DSA cyn gynted a\u0302 phosibl i sicrhau bod eich cymorth ar gael cyn gynted ag y bo modd."}, {"text_idx": "#000037", "text": "Os oes angen rhagor o wybodaeth arnoch chi, ewch i\u2019r dudalen gyswllt i ddod o hyd i fanylion y Cydlynwyr Cymorth Dysgu ar gyfer eich safle."}, {"text_idx": "#000038", "text": "Dyma gymorth sydd ar gael i chi yn eich gwaith os oes gennych chi anabledd neu gyflwr iechyd corfforol neu feddyliol."}, {"text_idx": "#000039", "text": "Mae gwybodaeth am sut i gymhwyso, faint allwch chi ei gael a sut i wneud cais am y lwfans, ar gael i gyflogwyr a dysgwyr ar y wefan yma."}, {"text_idx": "#000040", "text": "Yng Ngholeg Cambria rydym yn rhoi cymorth i\u2019n dysgwyr wrth iddynt symud ymlaen o\u2019r ysgol i\u2019r coleg. Os oes angen dull wedi\u2019i bersonoli arnoch, gallwn gynnig cymorth trwy gydol y broses bontio. Mae\u2019r holl benderfyniadau ynghylch cymorth yn seiliedig ar dystiolaeth a bydd ein Panel Cynhwysiant wythnosol yn penderfynu arnynt."}, {"text_idx": "#000041", "text": "Sut allwn ni eich cefnogi chi cyn i chi ddechrau yn y coleg"}, {"text_idx": "#000042", "text": "Gallwn eich helpu cyn i chi ddechrau yn y coleg mewn nifer o ffyrdd. Rydym yn cynnig cyngor ac arweiniad, yn ogystal a\u0302 nifer o gynlluniau dysgu gwahanol. Isod mae rhagor o ffyrdd y gallwn eich helpu yn ystod eich proses bontio i Goleg Cambria."}, {"text_idx": "#000043", "text": "Bod yn bresennol mewn adolygiadau ysgol"}, {"text_idx": "#000044", "text": "Teithiau unigol o amgylch y coleg ac ymweliadau"}, {"text_idx": "#000045", "text": "Ymweliadau a chyfarfod a\u0302\u2019r tiwtoriaid"}, {"text_idx": "#000048", "text": "Eich cefnogi chi yn ystod eich dyddiau cyntaf yn y coleg"}, {"text_idx": "#000049", "text": "Hoffai ti\u0302m y coleg barhau i\u2019ch cefnogi chi yn eich dyddiau cynnar yn y coleg wrth i chi ymgartrefu. Rydym yn gwneud hyn mewn sawl ffordd, gan gynnwys:"}, {"text_idx": "#000050", "text": "Gweithio gyda mentoriaid cynhwysiant a mentoriaid ASD"}, {"text_idx": "#000051", "text": "Cymorth gyda defnyddio cludiant y coleg"}, {"text_idx": "#000052", "text": "Cymorth ar o\u0302l y coleg"}, {"text_idx": "#000053", "text": "Byddwn yn eich cynorthwyo i gymryd eich camau nesaf ar o\u0302l y coleg wrth eich helpu gyda:"}, {"text_idx": "#000056", "text": "Os hoffech wybod rhagor am sut gallwn gefnogi eich dysgu neu os hoffech siarad ag aelod o\u2019r ti\u0302m, cysylltwch a\u0302 learning.support@cambria.ac.uk."}, {"text_idx": "#000057", "text": "Mae ein ti\u0302m ymroddedig yma i\u2019ch helpu dros e-bost neu ffo\u0302n. Os ydych yn ffonio, mae ein llinellau ffo\u0302n ar agor o ddydd Llun i ddydd Gwener 8.30-4pm."}, {"text_idx": "#000059", "text": "Mae rhoi gwybod i ni am eich anghenion unigol yn gynnar yn golygu y gallwn roi cymorth ar waith ar unwaith. Gallwch ddatgelu eich anghenion ar unrhyw gam o\u2019ch taith ddysgu."}, {"text_idx": "#000060", "text": "Yn y coleg bydd eich anghenion cymorth yn cael eu diwallu gan di\u0302m o bobl o\u2019r enw Ti\u0302m Cynhwysiant. Bydd eich anghenion cymorth personol yn cael eu nodi a gallwn roi cymorth i chi yn yr ystafell ddosbarth neu ei gyflwyno fel sesiwn ychwanegol y byddwch yn ei mynychu gyda Darlithydd neu Fentor Arbenigol."}, {"text_idx": "#000061", "text": "Gallwch ddefnyddio\u2019r feddalwedd hon i\u2019ch cynorthwyo i ddarllen testun ysgrifenedig, neu i deipio wrth i chi siarad. Mae\u2019n gysylltiedig a\u0302\u2019ch cyfrif e-bost coleg a gellir ei gyrchu o bell o\u2019ch cartref."}, {"text_idx": "#000062", "text": "Gallwch, os ydych am i ni roi trefniadau cymorth a/neu fynediad at arholiadau ar waith yng Ngholeg Cambria."}, {"text_idx": "#000063", "text": "Dim ond os ydych wedi rhoi caniata\u0302d i ni neu wedi gofyn i ni wneud hynny y byddwn yn trosglwyddo\u2019r wybodaeth. Er enghraifft caniata\u0302d ar gyfer trefniadau mynediad at arholiad. Fodd bynnag, gall fod yn syniad da gwneud sefydliadau eraill yn ymwybodol o\u2019ch anghenion fel y gellir rhoi cymorth perthnasol ar waith."}, {"text_idx": "#000064", "text": "Na, eich gwybodaeth chi yw hyn. Fodd bynnag, os byddwch yn ei chael hi\u2019n anodd yn ddiweddarach, ac nad ydych wedi datgelu, efallai na fydd eich cyflogwr yn ymwybodol o\u2019r cymorth sydd ei angen arnoch."}, {"text_idx": "#000065", "text": "Ydy. Unwaith y byddwch wedi cofrestru ar gwrs siaradwch a\u0302\u2019r Darlithydd Arbenigol ADY ar gyfer eich maes a all esbonio\u2019r broses i chi."}, {"text_idx": "#000066", "text": "Mae\u2019r Ti\u0302m Cynhwysiant yn darparu cymorth cymdeithasol yn ystod adegau anstrwythuredig yn ystod y dydd, fel amser cinio ac egwyl drwy glybiau fel NGAGE (niwroamrywiaeth) a SensAbility (nam ar y synhwyrau)."}, {"text_idx": "#000067", "text": "Os nad ydych wedi dechrau yn y coleg eto, cysylltwch a\u0302 Chydlynydd Cymorth Dysgu a byddant yn trafod eich anghenion cymorth ac yn eich cyfeirio at y person gorau i\u2019ch helpu."}, {"text_idx": "#000068", "text": "Os ydych wedi dechrau ar eich cwrs, siaradwch a\u0302\u2019ch anogwr cynnydd/tiwtor personol neu unrhyw staff addysgu ar eich cwrs. Gallant eich cyfeirio."}, {"text_idx": "#000069", "text": "Mae Darlithwyr Arbenigol yn cefnogi dysgwyr i ddatblygu annibyniaeth dysgu. Bydd Darlithydd Arbenigol yn cyflwyno eu hunain i\u2019ch grw\u0302p yn y cyfnod ymsefydlu ar gyfer pob cwrs. Fel arfer mae hyn yn ystod eich wythnos gyntaf yn y coleg. Fodd bynnag, os bydd angen i chi gysylltu a\u0302 nhw cyn i chi gofrestru, bydd ein Cydlynwyr Cymorth Dysgu yn gallu eich cyfeirio at yr aelod o staff perthnasol."}, {"text_idx": "#000073", "text": "Nac ydi. Nid yw sgrinio yn ddiagnosis ffurfiol. Fodd bynnag, mae\u2019n caniata\u0301u i ni ddatblygu proffil o\u2019ch cryfderau a rhai heriau y gallech eu hwynebu. Gall cwblhau sgrinio roi rhai strategaethau i ni a fyddai\u2019n eich cefnogi yn y dosbarth, neu, i lywio asesiad pellach megis trefniadau mynediad at arholiadau, neu atgyfeirio ar gyfer asesiadau ffurfiol."}, {"text_idx": "#000074", "text": "Na, eich gwybodaeth chi yw hon ac eich cyfrifoldeb chi yw ei rhannu. Bydd yn cael ei rhoi ar systemau\u2019r coleg er mwyn i\u2019ch darlithwyr a\u2019ch aseswyr yn y gwaith gael mynediad i\u2019r wybodaeth."}, {"text_idx": "#000075", "text": "Rhowch wybod i\u2019ch awdurdod lleol eich bod yn dymuno mynychu Coleg Cambria a gofynnwch iddynt anfon copi o\u2019ch EHCP/LSP atom cyn gynted a\u0302 phosibl. Pan fyddwn yn cael eich cynllun, yna gall y Ti\u0302m Cynhwysiant ddechrau cynllunio sut y gallwn eich cefnogi orau ar eich cwrs."}, {"text_idx": "#000076", "text": "Gwnewch yn siw\u0302r eich bod yn dal i wneud cais i\u2019r coleg fel y gallwn eich cyfweld i wneud yn siw\u0302r mai eich cwrs dymunol yw\u2019r cwrs cywir a\u2019r lefel gywir i chi. Unwaith y byddwch wedi cael cynnig lle, bydd aelod o\u2019r Ti\u0302m Cynhwysiant yn cysylltu a\u0302 chi i drafod eich anghenion ac i lunio Cynllun Cymorth ADY. Os oes gennych EHCP a bod angen rhagor o gyngor ac arweiniad arnoch, cysylltwch a\u0302\u2019n Cydlynwyr Cymorth Dysgu."}, {"text_idx": "#000077", "text": "Mae gennym di\u0302m ymroddedig o staff gofal sy\u2019n gallu cynnig cymorth gyda gofal personol i\u2019r rhai sydd ei angen. Os byddwch yn rhoi gwybod i ni am eich anghenion, bydd aelod o\u2019r ti\u0302m yn cysylltu a\u0302 chi i lunio Cynllun Gofal Personol i sicrhau y caiff eich anghenion eu diwallu yn y coleg."}, {"text_idx": "#000078", "text": "Dyma sut y gallwch gysylltu a\u0302 ni"}]